

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: II/2015**

**Dňa:** 29.1.2015

**K bodu programu:** **č. 7**

**Názov materiálu: Správa o kontrolnej činnosti hlavného kontrolóra Mesta Stará Ľubovňa za rok 2014**

**Materiál obsahuje**: Návrh uznesenia

Dôvodová správa

Správa o kontrolnej činnosti hlavného kontrolóra

**Materiál vypracoval a predkladá:** Ing. Ján Šidlovský

hlavný kontrolór

**Podpis: \_\_\_\_\_\_\_\_\_\_\_\_\_\_\_\_\_\_**

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**b e r i e n a  v e d o m i e**

Správu o kontrolnej činnosti hlavného kontrolóra Mesta Stará Ľubovňa za rok 2014 v zmysle predloženého návrhu.

**D ô v o d o v á s p r á v a**

V zmysle zákona č. 479/2010 Z. z., úplné znenie zákona SNR č. 369/1990 Zb. o obecnom zriadení v znení neskorších predpisov, § 18f ods. 1 písm. e), je úlohou hlavného kontrolóra predložiť obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roku.

Kontrolná činnosť bola vykonávaná v súlade s Plánom kontrolnej činnosti hlavného kontrolóra Mesta Stará Ľubovňa na II. polrok 2014 a na základe uznesení zo zasadnutia Mestského zastupiteľstva v Starej Ľubovni. Správa o kontrolnej činnosti hlavného kontrolóra informuje o vykonaných kontrolách, jej výsledkoch a plnení ostatných úloh.

**S P R Á V A**

**o kontrolnej činnosti hlavného kontrolóra**

**Mesta Stará Ľubovňa za rok 2014**

Kontrolný proces je neoddeliteľnou súčasťou štruktúry riadenia samosprávy Mesta Stará Ľubovňa a jeho hospodárenia s verejnými prostriedkami. Spoľahlivé a efektívne fungovanie kontrolného systému v meste môže plniť jej základný cieľ: včas odhaľovať odchýlky od platných noriem, prijímať účinné opatrenia a tým chrániť hospodárnosť, účelovosť, efektívnosť, transparentnosť a dôveryhodnosť využívania verejných prostriedkov.

Kontrolná činnosť hlavného kontrolóra bola vykonávaná v súlade so zákonom č. 479/1010 Z. z. o obecnom zriadení (úplne znenie zákona č. 369/1990 Zb. o obecnom zriadení v znení neskorších predpisov) a v súlade so zákonom č.502/2001 Z. z. o finančnej kontrole a vnútornom audite a o zmene a doplnení niektorých zákonov. Pri vykonávaní následnej finančnej kontroly sa hlavný kontrolór a kontrolované subjekty riadili základnými pravidlami následnej finančnej kontroly v súlade s ustanovením § 13 až 25 zákona o finančnej kontrole a Zásadami vykonávania kontrolnej činnosti v podmienkach územnej samosprávy Mesta Stará Ľubovňa, schválené uznesením č. 829 mestského zastupiteľstva č. XXXII/2014 zo dňa 18.9.2014, účinné od 1.10.2014.

Plán kontrolnej činnosti na obdobie 2.polroka 2014 bol zameraný na vykonanie následných finančných kontrol, ktorých účelom bola kontrola dodržiavania :

* ustanovení zákona č. 283/2002 Z.z. o cestovných náhradách v znení neskorších predpisov (zákon č. 40/2009 Z.z. – úplné znenie zákona č. 283/2002 Z.z. o cestovných náhradách, ako to vyplýva zo zmien a doplnení vykonaných ďalšími zákonmi) s vyhodnotením vyžiadaných údajov a so zameraním na dodržiavanie vnútorných postupov,
* Smernice o poskytovaní cestovných náhrad v podmienkach mesta,
* zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* zákona č. 431/2002 Z. z. o účtovníctve,
* zákona č. 595/2003 Z. z. o dani z príjmov v znení neskorších predpisov,

a ich súlad so všeobecne platnými právnymi predpismi a vnútornými normami riadenia so zameraním na dodržiavanie hospodárnosti, efektívnosti a účelovosti pri hospodárení s verejnými finančnými prostriedkami.

Kontrolná činnosť v 2. polroku 2014 bola vykonaná na základe **Plánu kontrolnej činnosti hlavné kontrolóra na II. polrok 2014**, ktorý bol schválený uznesením č.828 na zasadnutí Mestského zastupiteľstva v Starej Ľubovni, č. XXXII/2014 zo dňa 18.9.2014 so zameraním na pravidelné **následné finančné kontroly** :

* kontrola účtovných dokladov súvisiaca s tuzemskými a zahraničnými služobnými cestami primátora za volebné obdobie 2006 - 2010, 2010 – 2014 (v súlade s Uznesením č. 821 zo zasadnutia Mestského zastupiteľstva v Starej Ľubovni, č. XXXI/2014, zo dňa 19.06.2014, ukončená dňa 27.10.2014, informácia o výsledku následnej finančnej komisie predložená na rokovanie mestského zastupiteľstva dňa 29.1.2015,
* kontrola využívania služobného motorového vozidla Slobyterm spol. s r.o., Stará Ľubovňa na súkromné účely (v súlade s Uznesením č. 821 zo zasadnutia Mestského zastupiteľstva v Starej Ľubovni, č. XXXI/2014, zo dňa 19.06.2014), ukončená dňa 14.11.2014, informácia o výsledku následnej finančnej komisie predložená na rokovanie mestského zastupiteľstva dňa 29.1.2015.

V štádiu spracovania záverečných dokumentov k prerokovaniu so štatutárnym zástupcom spoločnosti je kontrola obstarania stavebných prác stavby „Drevárska dielňa“ a „Kotolňa na biomasu“ a spôsobu zaradenia do majetku, vykonávaná v súlade s Uznesením č. 828 zo zasadnutia Mestského zastupiteľstva v Starej Ľubovni, č. XXXII/2014, zo dňa 18.09.2014.

V prípade zistených nedostatkov podľa typu uskutočnenej kontroly boli spracované dokumenty:

* správa o výsledku následnej finančnej kontroly,
* protokol o výsledku kontroly.

Správy o výsledku následnej finančnej kontroly a protokoly o výsledku kontroly boli prerokované so štatutárnymi zástupcami kontrolovaných subjektov a so štatutárnym zástupcom kontrolovaného subjektu bola spísaná Zápisnica o prerokovaní Správy o výsledku následnej finančnej kontroly, resp. Protokolu o výsledku kontroly s uložením termínu a povinnosti kontrolovanému subjektu :

* prijať opatrenia na nápravu nedostatkov zistených následnou finančnou kontrolou a na

odstránenie príčin ich vzniku a predložiť kontrolnému orgánu písomný zoznam týchto opatrení,

* predložiť kontrolnému orgánu písomnú správu o splnení opatrení prijatých na nápravu

nedostatkov zistených následnou finančnou kontrolou a o odstránení príčin ich vzniku, o určení zamestnancov zodpovedných za nedostatky zistené následnou finančnou kontrolou a o uplatnení opatrení voči nim podľa osobitného predpisu.

**Tematické následné finančné kontroly**

Kontrola dodržiavania a uplatňovania všeobecne záväzných právnych predpisov a interných noriem mesta pri uzatváraní nájomných zmlúv v podmienkach mestskej samosprávy je v štádiu prípravy a zhromažďovania podkladových materiálov, kontrola bola začatá dňa 19.1.2015.

Plán kontrolnej činnosti na obdobie druhého polroka 2014 zohľadňoval počet následných finančných kontrol v nadväznosti na **plnenie ďalších úloh**:

- odborné stanoviská k programovému rozpočtu mesta,

- odborné stanoviská k riadiacim dokumentom mesta (VZN, smernica a pod.),

- stanovisko k plneniu programovému rozpočtu mesta a hospodáreniu mestskej príspevkovej organizácie,

- stanovisko k prevereniu podmienok na prijatie návratných zdrojov financovania a upozornenia na prijatie opatrení v súvislosti s hospodárením spoločnosti,

- účasť na pracovných poradách vedenia mesta, finančno – ekonomickej komisie a ďalších rokovaniach s cieľom upozornenia na riešenie problematiky v súlade s platnými všeobecne záväznými predpismi,

- odporúčania pre prijatie opatrení, ktoré vyplývajú z pracovných rokovaní, postavenia a pôsobnosti mestského úradu,

- odborná príprava, príprava a spracovanie dokumentácie pre rokovanie mestskej rady a mestského zastupiteľstva.

V Starej Ľubovni, dňa 23.1.2015